REPUBLIKA HRVATSKA

VARAŽDINSKA ŽUPANIJA

OSNOVNA ŠKOLA „GUSTAV KRKLEC“ MARUŠEVEC

ČALINEC 78, 42243 MARUŠEVEC

KLASA: 602-02/20-01/3

URBROJ: 2186-127-01-20-10

Čalinec, 1.9.2020.

**GODIŠNJI PROGRAM RADA PRODUŽENOG BORAVKA OSNOVNE ŠKOLE „GUSTAV KRKLEC“ MARUŠEVEC ZA ŠKOLSKU GODINU 2020./21.**

Na osnovi članka 49. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12 126/12, 94/13, 152/14, 7/17, 68/18, 98/19 i 64/20), Državnog pedagoškog standarda osnovnoškolskog sustava odgoja i obrazovanja (NN 63/08 i 90/10), Pravilnika o organizaciji i provedbi produženog boravka u osnovnoj školi (NN 62/19) i članka 17. Statuta Osnovne škole „Gustav Krklec“ Maruševec, Školski odbor Osnovne škole „Gustav Krklec“ Maruševec, na sjednici održanoj dana 7. listopada 2020. godine donio je Godišnji program rada produženog boravka Osnovne škole „Gustav Krklec“ Maruševec za školsku godinu 2020./21.

Produženi dnevni rad nakon redovne prijepodnevne nastave, produženi boravak, jedan je od modela kojim se mogu kvalitetno i sustavno riješiti problemi zbrinjavanja djeteta mlađe školske dobi koje nakon redovne nastave odlazi kući i bez nadzora provodi vrijeme do dolaska roditelja. Taj je problem izrazitiji u urbanim sredinama gdje strah i briga roditelja za dijete, tijekom radnoga dana, nameću potrebu za organiziranom brigom o djetetu, ali i u ruralnim područjima u kojima žive mnogi roditelji koji zbog sve većih zahtjeva svog posla gube puno vremena na putovanje. Nova uloga škole na taj je način maksimalno i racionalno iskorištena jer pruža nebrojene mogućnosti djelovanja u svrhu pravilnog razvoja i rasta svakog djeteta u kvalitetnu osobu, korisnu svojoj obitelji i zajednici.

1. CILJEVI PROGRAMA PRODUŽENOG BORAVKA

Ciljevi realizacije sadržaja u produženom boravku u skladu su s općim:

• pismenost (jezična i matematička) • razvoj osjećaja za hrvatski identitet

• razvijanje duhovne dimenzije života • europska i globalna dimenzija modernog življenja

• pluralizam, poštivanje različitosti i važnost tolerancije • funkcioniranje kurikuluma u odnosu na jednakost i korektnost pristupa u obrazovanju

• partnerstvo u obrazovanju • uloga tehnologije u obrazovanju

• briga o djeci s posebnim potrebama • temeljna uloga obrazovanja u ranom djetinjstvu

• olakšavanje prijelaza iz nižih u više razrede osnovnog obrazovanja • uloga rada u produženom boravku u postavljanju uzorka za cjeloživotno učenje Ključna područja razvoja

• Harmoničan razvoj tijela i duha • Lakoća procesa socijalizacije i komunikacije

• Utemeljenje osnova jezične komunikacije • Utemeljenje osnova matematičke, logičke i znanstveno-tehnološke pismenosti

• Kulturno-umjetničko područje razvoja • Igre, šport i rekreacija

• kurikularni pristup (umjesto predmetno-satnog) • integrirano učenje i poučavanje

• multidisciplinarni i međukurikularni pristup (informacijsko-komunikacijske tehnologije)

• timsko i suradničko učenje • istraživačka nastava • iskustveno učenje • problemska nastava • projektna nastava • učenje kroz igru, praksu, učenje za život

• izvanučionička nastava

Ostvarivanje ciljeva i razvoj ključnih područja najučinkovitije će se odjelotvoriti usmjeravanjem rada na sadržaje, teme, ključne pojmove i obrazovna postignuća koja su propisana Nastavnim planom i programom za određeni razred, u skladu sa zahtjevima Opće kurikularne reforme, a u dijelu vremena predviđenom za odgojno-obrazovni rad, ponavljanje naučenih sadržaja, uvježbavanje i primjenu naučenog, te izradu ostalih zadataka. Slobodne aktivnosti podrazumijevaju učiteljevu slobodu kreiranja, smisao za stvaralaštvo, a istodobno su i uspješan poticaj za angažiranje učenika za rad izvan redovne nastave. Sadržaje će realizirati učitelj u produženom boravku u dogovoru s učiteljem koji radi u prijepodnevnoj nastavi, pa je izuzetno važno sve aktivnosti planirati kako bi se postigla koherentnost među odabranim sadržajima i usklađenost djelovanja među učiteljima. Kreativnost, inovativnost i učiteljska umješnost maksimalno će doći do izražaja pri odabiru igara, literature, kulturnih sadržaja kao i sadržaja kojima će realizirati zahtjeve za razvojem socijalizacijskih i komunikacijskih te radno-tehničkih kompetencija. Osobitu pozornost treba posvetiti cjelokupnom razvoju djeteta (holistički pristup), u zdravu, samostalnu, radno osposobljenu jedinku koja će u budućnosti svojim znanjem, razvijenim životnim vještinama i stavovima pridonijeti razvoju društva.

1. PODRUČJA I PLAN AKTIVNOSTI:

Područja aktivnosti i njihov plan u skladu su općim. Time ćemo utjecati na permanentan razvoj ekološke svijesti kod djece. Likovni problemi koji će se postavljati pred učenike bit će raznovrsne linije (njihov tok i karakter), lokalne boje, miješanje boja, kompozicija, ritam i niz, razvijanje osjetljivosti na spoznavanje volumena, kontrasta, proporcije... U produženom će boravku učenici tijekom školske godine, uz ponavljanje pjesmica koje uče na satovima glazbene kulture, naučiti i niz novih pjesmica, razvijati osjećaj za ritam učeći brojalice, početne plesne korake i koristeći jednostavne glazbene instrumente (razne udaraljke, triangl, činele,..).Također će upoznati neke instrumente (klavijature, gitare, bubanj, udaraljke) te osnove glazbene teorije, kako bi i sami mogli svirati i upoznati se s time. Da bi učenici u produženom boravku razvili svoje motoričke sposobnosti, koordinaciju pokreta i brzinu, dio će vremena provoditi na školskome igralištu gdje će sve navedeno razvijati u organiziranim oblicima tjelesne aktivnosti. Tome će pridonijeti i povremene tematske šetnje. Nastavna sredstva i pomagala koja ćemo koristiti bit će ograničena na ono što djeca donesu od kuće, manji dio koji je škola bila u mogućnosti dati na korištenje učiteljicama ili što učiteljice same izrade i donesu u školu. Posebna pozornost će biti posvećena korelaciji s drugim nastavnim predmetima što je i specifičnost rada u produženom boravku.

Rujan: Pozdrav jeseni, Dan čistih planeta, Dan školskoga mlijeka; listopad: Dan učitelja, Dan jabuka, Svjetski dan pješačenja, Dan zahvalnosti za plodove Zemlje, Dječji tjedan, Dan kruha, Svjetski dan hrane, Međunarodni dan štednje; studeni: Svi sveti, Dan dječjih prava; prosinac: Sveti Nikola, Božić, Dan prava čovjeka; siječanj: Nova godina; veljača: Maskenbal, Valentinovo; ožujak: Pozdrav proljeću, Svjetski dan zaštite voda, Međunarodni dan žena, Svjetski dan šuma; travanj: Uskrs, Međunarodni dan plesa, Dan planeta Zemlje, Svjetski dan zdravlja, Dan dječje knjige; svibanj: Majčin dan, Dan Sunca, Svjetski dan Crvenog križa, Svjetski dan sporta; lipanj: Pozdrav ljetu, Svjetski dan zaštite okoliša, Dan očeva, Svjetski dan čovjekova okoliša, Dan škole.

**GODIŠNJI PLAN I PROGRAM RADA PRODUŽENOG BORAVKA ZA ŠKOLSKU GODINU 2019./2020. IZVEDEN PO MJESECIMA**

**RUJAN**

1. JEZIČNO-KOMUNIKACIJSKO PODRUČJE • Uočavanje zvukova u prostoru (zvuk, ton, glas) • Artikulirano i razumljivo govorenje • Pokazivanje emocija izrazom lica

2. MATEMATIČKO-LOGIČKO, ZNANSTVENO-TEHNOLOŠKO PODRUČJE • Uočavanje prostora i odnosa u prostoru • Analiza i sinteza oblika u prostoru i likova u ravnini

3. SOCIJALIZACIJA, ODNOS PREMA SEBI, ZDRAVLJU, OKOLINI I RADNIM OBVEZAMA • Upoznavanje s radom škole • Zajedničko donošenje pravila ponašanja • Stvaranje kutića za igru – prikupljanje igračaka

4. KULTURNO-UMJETNIČKO • Uređenje panoa • Izrada razrednih plakata • Izrada različitih oblika od kutija • upoznavanje s instrumentima (klavijature) i osnovama glazbe

5. IGRE, ŠPORT, REKREACIJA • Hodanje u koloni i parovima, trčanje • Šetnja u obližnji park i igra u njemu • Prometni odgoj - ponašanje u prometu • Igre u školskom dvorištu • Elementarne igre

**LISTOPAD**

1. JEZIČNO-KOMUNIKACIJSKO PODRUČJE • Pozdrav jeseni – slušanje pjesama i priča o jeseni • Čitanje dječjih časopisa • Dani kruha (16.10.) • Svjetski dječji dan (27.10.)

2. MATEMATIČKO-LOGIČKO, ZNANSTVENO-TEHNOLOŠKO PODRUČJE • Kratke matematičko-logičke pitalice • Igre prebrojavanja

3. SOCIJALIZACIJA, ODNOS PREMA SEBI, ZDRAVLJU, OKOLINI I RADNIM OBVEZAMA • Dječji bonton • Pospremanje školskog pribora i knjiga • Usvajanje tehnika samostalnog rada • Prikupljanje jesenskih plodova

4. KULTURNO-UMJETNIČKO • Izrada različitih crteža vezanih uz jesen • Modeliranje – izrada jabuke • Crtani film: Ekipa za 6 – ilustracije crtanog filma • Pjevanje pjesama vezanih uz jabuke, osnove teorije glazbe

5. IGRE, ŠPORT, REKREACIJA • Hodanje u koloni i parovima, šetnja naseljem • Igre u parku – pješčanik • Igre na školskom igralištu, štafetne igre • Slobodna igra • Dječji nogomet

**STUDENI**

1. JEZIČNO-KOMUNIKACIJSKO PODRUČJE • Posjet školskoj knjižnici, posuđivanje knjiga • Čitanje priča, basni i bajki • Usmeno i pismeno izražavanje: Moja škola

2. MATEMATIČKO-LOGIČKO, ZNANSTVENO-TEHNOLOŠKO PODRUČJE • Sastavljanje i rješavanje kratkih matematičkih priča • Društvene igre

3. SOCIJALIZACIJA, ODNOS PREMA SEBI, ZDRAVLJU, OKOLINI I RADNIM OBVEZAMA • Uređenje i čuvanje kutića za igru i čitanje • Kakva sam ja osoba • Osobna higijena

4. KULTURNO-UMJETNIČKO • Slušanje glazbe • Crtani filmovi te ilustracije likova • Smišljanje vlastite priče i rad na predstavi iste

5. IGRE, ŠPORT, REKREACIJA • Šetnja naseljem – prometni znakovi • Igre u parku • Igre na školskom igralištu • Štafetne igre u učionici • Vođenje lopte i gađanje u koš

**PROSINAC**

1. JEZIČNO-KOMUNIKACIJSKO PODRUČJE • Usmeno izražavanje: Moja obitelj, Moje želje, Ususret blagdanima • Priprema za školsku priredbu (recitacije, dramatizacije) • Pisanje pisma sv. Nikoli

2. MATEMATIČKO-LOGIČKO, ZNANSTVENO-TEHNOLOŠKO PODRUČJE • Društvene igre s elementima matematike • Prikupljanje informacija o sv. Nikoli i izvještavanje o prikupljenome

3. SOCIJALIZACIJA, ODNOS PREMA SEBI, ZDRAVLJU, OKOLINI I RADNIM OBVEZAMA • Moj prijatelj • Pažljivo slušanje i praćenje uputa • Usvajanje tehnika suradničkog učenja

4. KULTURNO-UMJETNIČKO • Modeliranje – izrada čizmica za Svetog Nikolu • Slušanje glazbe, pjevanje: Božićne pjesme • Crtani filmovi o Svetom Nikoli i Božiću • Izrada Čestitke za Božić • Uređenje učionice

5. IGRE, ŠPORT, REKREACIJA • Društvene igre u učionici • Igre na snijegu • Gađanje grudama u cilj • Slobodna igra • Dječji ples po izboru, kretanje parova uz glazbu

**SIJEČANJ**

1. JEZIČNO-KOMUNIKACIJSKO PODRUČJE • Čitanje priča, bajki i basni • Samostalno čitanje kratkih priča i ilustracija • Reproduciranje priča uz pomoć lutaka • Prijepis sa zadatkom (urednost u pisanju)

2. MATEMATIČKO-LOGIČKO, ZNANSTVENO-TEHNOLOŠKO PODRUČJE • Analiza i sinteza oblika u prostoru i likova u ravnini • Korištenje matematičke terminologije (matematičkog jezika)

3. SOCIJALIZACIJA, ODNOS PREMA SEBI, ZDRAVLJU, OKOLINI I RADNIM OBVEZAMA • Posuđivanje knjiga iz školske knjižnice • Slušanje i slijeđenje uputa • Razredna zaduženja • Kako učiti

4. KULTURNO-UMJETNIČKO • Igre puzzlama, društvene igre (Čovječe, ne ljuti se) • Pjevanje naučenih pjesama i sviranje • Uređenje učionice

5. IGRE, ŠPORT, REKREACIJA • Društvene igre u učionici • Vježbe opuštanja u učionici • Igre na snijegu • Šetnja naseljem i uočavanje promjena u prirodi • Igre oponašanja

**VELJAČA**

1. JEZIČNO-KOMUNIKACIJSKO PODRUČJE • Usmeno i pismeno izražavanje o pročitanom djelu • Valentinovo – usmeno izražavanje na temu ljubav • Pisanje kratkih ljubavnih priča

2. MATEMATIČKO-LOGIČKO, ZNANSTVENO-TEHNOLOŠKO PODRUČJE • Sastavljanje i rješavanje matematičkih priča • Interpretacija informativnih tekstova iz časopisa

3. SOCIJALIZACIJA, ODNOS PREMA SEBI, ZDRAVLJU, OKOLINI I RADNIM OBVEZAMA • Briga za školski okoliš • Jelovnik zdrave prehrane • Briga za osobno zdravlje (Svjetski dan bolesnika 11.2.)

4. KULTURNO-UMJETNIČKO • Izrada maski od papira • Prigodno uređenje panoa za Maskenbal i Valentinovo • Slušanje glazbe i pjevanje naučenih pjesama • Upoznavanje s novim instrumentima (gitara, bubnjevi) • Povezivanje pokreta s glazbom

5. IGRE, ŠPORT, REKREACIJA • Društvene igre u učionici • Dječji ples, kretnje u kolu • Igre na školskom dvorištu • Slobodna igra

**OŽUJAK**

1. JEZIČNO-KOMUNIKACIJSKO PODRUČJE • Pozdrav proljeću (usmeno i pismeno izražavanje) • Čitanje dječjih časopisa • Zanimanja ljudi (dramatizacija pojedinih zanimanja) • Prijepis sa zadatkom • Uskrs – tekstovi, pjesme, opis slike

2. MATEMATIČKO-LOGIČKO, ZNANSTVENO-TEHNOLOŠKO PODRUČJE • Istraživanje ovisnosti, prikupljanje informacija i izvještavanje o njima (Dan bez cigareta, 13.3.)

3. SOCIJALIZACIJA, ODNOS PREMA SEBI, ZDRAVLJU, OKOLINI I RADNIM OBVEZAMA • Briga za učionicu i školski okoliš • Učenje u grupi, timski rad • Odgovorno, temeljito i redovito pisanje domaćih uradaka • Kod liječnika (vježbanje socijalnih odnosa)

4. KULTURNO-UMJETNIČKO • Izrada plakata • Proljetno cvijeće, uređenje panoa • Izrada pisanica i čestitki za Uskrs, uređenje prigodnog panoa • Slušanje glazbe, pjevanje i sviranje • Učenje nota, trajanja i visine

5. IGRE, ŠPORT, REKREACIJA • Igre oponašanja • Štafetne igre s pomagalima • Elementarne igre • Društvene igre u učionici • Natjecanja u pucanju na gol, gađanju koša

**TRAVANJ**

1. JEZIČNO-KOMUNIKACIJSKO PODRUČJE • Jezične igre (slaganje riječi i rečenica) • Čitanje dječjih časopisa • Dan planeta Zemlje (22.4.) • Pričanje po nizu slika

2. MATEMATIČKO-LOGIČKO, ZNANSTVENO-TEHNOLOŠKO PODRUČJE • Sastavljanje matematičkih priča na osnovi matematičkog izraza

3. SOCIJALIZACIJA, ODNOS PREMA SEBI, ZDRAVLJU, OKOLINI I RADNIM OBVEZAMA • Briga za učionicu i školski okoliš • Razredna zaduženja • Dječja prava i dužnosti

4. KULTURNO-UMJETNIČKO • Slikanje (Dan planeta Zemlje) • Crtani film: Čudnovate zgode šegrta Hlapića • Učenje C-dur ljestvice, solmizacija

5. IGRE, ŠPORT, REKREACIJA • Šetnja naseljem, igre u parku • Igre na školskom dvorištu • Razvoj koordinacije • Štafetne i elementarne igre

**SVIBANJ**

1. JEZIČNO-KOMUNIKACIJSKO PODRUČJE • Majka, usmeno i pismeno izražavanje (Majčin dan, 9.5.) • Jezične igre (slaganje riječi i rečenica) • Čitanje dječjih časopisa • Dramatizacija šaljivih situacija • Prijepis sa zadatkom

2. MATEMATIČKO-LOGIČKO, ZNANSTVENO-TEHNOLOŠKO PODRUČJE • Povezivanje različitih matematičkih područja

3. SOCIJALIZACIJA, ODNOS PREMA SEBI, ZDRAVLJU, OKOLINI I RADNIM OBVEZAMA • Djeca s invaliditetom, poteškoćama u razvoju • Važnost svakodnevne tjelovježbe • Pravilno ponašanje u prometu

4. KULTURNO-UMJETNIČKO • Izrada čestitki za Majčin dan • Razredni festival (pjevanje i ples) • Vježbanje izvedbe točke za Dan škole • Crtani filmovi: Tom and Jerry, Pink Panther, Zekoslav Mrkva

5. IGRE, ŠPORT, REKREACIJA • Športske igre • Šetnja i igre u parku • Igre na školskom dvorištu • Štafetne i elementarne igre

**LIPANJ**

1. JEZIČNO-KOMUNIKACIJSKO PODRUČJE • Ususret ljetu – usmeno i pismeno izražavanje • Čitanje dječjih časopisa • Pisanje kratkih priča • Reprodukcija priča uz pomoć lutaka • Hitni slučajevi, brojevi 92, 93, 94 (situacijska dramatizacija)

2. MATEMATIČKO-LOGIČKO, ZNANSTVENO-TEHNOLOŠKO PODRUČJE • Povezivanje različitih matematičkih područja

3. SOCIJALIZACIJA, ODNOS PREMA SEBI, ZDRAVLJU, OKOLINI I RADNIM OBVEZAMA • Kvalitetni ljetni odmor • Ponašanje u grupi • Pospremanje učionice

4. KULTURNO-UMJETNIČKO • Uređenje panoa (ljeto, more) • Izrada zmajeva od papira • Crtani film: Potraga za Nemom • Dan škole, glazbena točka

5. IGRE, ŠPORT, REKREACIJA • Štafetne i elementarne igre • Igre na školskom dvorištu • Igre u parku • Međurazredna natjecanja Navedeni raspored aktivnosti u produženome boravku, tijekom dana, podložan je promjenama, ovisno o planu i programu učitelja koji za taj dan treba ostvariti, vremenskim uvjetima i aktivnostima u školi ili izvan nje, te nije stalan i treba ga prihvatiti okvirno i u skladu sa specifičnostima rada u produženome boravku koje zahtijevaju maksimalnu fleksibilnost i prilagodbu.

**PREDSJEDNICA ŠKOLSKOG ODBORA:**

Brankica Štrlek